**Σκηνοθετικά Ρεύματα**

**Χειμερινό Εξάμηνο 2022**

**Διδάσκουσα Μαρίνα Κοτζαμάνη**

**Σχόλια εργασιών**

5052202100023

5052202000012

Βαθμός 7

Έχετε ωραίες ιδέες και φαντασία, ως προς την περιγραφή της σκηνοθεσίας, όμως δεν εξηγείτε πώς η προσέγγισή σας εκφράζει την προσέγγιση Στανισλάφσκι. Αυτό είναι απαραίτητο, ιδιαίτερα καθώς δεν είναι προφανές εάν ένα έργο όπως ο Μάκβεθ, με τόσα υπερφυσικά στοιχεία ταιριάζει στην ψευδαισθητική προσέγγιση του νατουραλισμού/ρεαλισμού.

5052202100041

5052202100100

Βαθμός 7,5

Ενδιαφέρουσα ιδέα να αποδώσετε θεατρικά το μυθιστόρημα Αναμοδαρμένα Ύψη και η προσέγγισή σας που εστιάζει στην δημιουργία ατμόσφαιρας και συμβολικής απόδοσης των καταστάσεων του έργου μέσω της συσχέτισης χαρακτήρων και σκηνικού είναι στο πνεύμα του Άπια. Δεδομένου όμως ότι έχετε επιλέξει ένα μυθιστήρημα, χρειαζόταν και επεξήγηση που πώς θα μεταφερθεί στην σκηνή και σε επίπεδο κειμένου. Επίσης, αναφέρεστε στην ύπαρξη στοιχείων στην σκηνή όπως οι σκάλες, αλλά δεν ασχολείστε με την λειτουργία τους. Οι μουσικές επιλογές ενδιαφέρουσες και τα σχέδια προσθέτουν θετικά στην εργασία.

5052202100066

Βαθμός 6,5

Εξηγείς πολύ καλά την προσέγγιση του Άππια και αντιλαμβάνεσαι ότι το Κουκλόσπιτο θα πρέπει να αλλάξει ριζικά για να ερμηνευτεί μη ρεαλιστικά. Ωστόσο δεν εξηγείς ποια θα είναι η συμβoλιστική-ποιητική ερμηνεία και πώς θα επιτευχθεί στην σκηνή, πέρα από τις σκάλες. Πώς θα υπηρετούσαν οι σκάλες την ερμηνεία; Πώς κινούνται οι ηθοποιοί σ’αυτές και με ποιους στόχους;

5052202000093

Βαθμός 8

Καλογραμμένη εργασία, όπου οι επιλογές επεξηγούνται με βάση την προσέγγιση του Αντουάν και είναι πειστικές. Ιδιαίτερα προσεγμένη είναι η μελέτη της σκηνογραφίας. Ως προς την υπόκριση, θα βοηθούσε να δώσεις κάποια παραδείγματα απόδοσης σκηνών. Επίσης, θα βοηθούσε να εξηγήσεις ποια θα ήταν η συνολική ερμηνεία του έργου με την προσέγγιση του Αντουάν. Έργο με σφιχτοδεμένη πλοκή που καρυφώνει το σασπένς; Θα είχε κοινωνικά μηνύματα το έργο;

Α.Μ : 5052202100119

Α.Μ : 5052202100126

Βαθμός 9

Πολύ καλή εργασία, τόσο ως προς την επεξήγηση της προσέγγισης του Άππια όσο και ως προς την υλοποίηση της σκηνοθεσίας της Αλκήστιδος. Η ιδέα να υλοποιείται όλη η δράση στην σκάλα είναι στο πνεύμα του Άππια και διαχειρίζεστε την λειτουργία της άρτια, χωρίς να παραλείπετε αναφορές στην μουσική και στον φωτισμό.\

5052202100007

7-7,5

Έχεις καλές ιδέες ως προς την σκηνοθεσία της Φαίδρας στον ανοιχτό χώρο και στην σκάλα και τις επεξεργάζεσαι λεπτομερώς. Ως σύνολο όμως η εργασία έχει προβλήματα ως προς την δομή. Ιδιαίτερα στην παρουσίαση του Ράινχαρντ χρειαζόταν μεγαλύτερη προσοχή στην επιλογή και σύνθεση των πληροφοριών, ώστε να αναφέρονται με ακρίβεια στο δεύτερο μέρος όπου συζητάς την Φαίδρα.

5052202000134

5052202000022

7-7,5

Ενδιαφέρουσα επιλογή έργου, το οποίο έχει πολλές σκηνογραφικές απαιτήσεις και είναι κάπως ονειρικό επίσης, οπότε θα αποτελούσε ίσως πρόκληση για τον Άππια. Επεξηγείτε καλά τις απόψεις του Άππια. Ως προς την εφαρμογή τους στον σκηνικό χώρο όμως, στο μεγαλύτερο μέρος της εργασίας περιγράφετε τους χώρους από το κείμενο, χωρίς να σας απασχολεί πώς θα ερμηνευτούν στην σκηνή. (πχ. πώς αποδίδεται το ταξίδι με το λεωφορείο ή το τραίνο; Η μόνη συγκεκριμένη ιδέα είναι το παιχνίδι με τις σκιές, που αποδίδει την ποιητικότητα του κειμένου αλλά δεν αναφέρεται στο κατ’εξοχήν χαρακτηριστικό του έργου του Άπια που είναι το τρισδιάστατο μίνιμαλ σκηνικό. Εσείς περιορίζεστε στην αφηρημένη αναφορά ότι το σκηνικό έχει επίπεδα. Ένα άλλο πρόβλημα με την συγκεκριμένη εργασία είναι ότι κατά το Turnitin, το σύστημα που ελέγχει την αντιγραφή στο e-class η εργασία αυτή έχει αντιγραφή σε ποσοστό 100%

**5052202100121**

**9**

**Πολύ δημιουργικές ιδέες ως προς την σκηνοθεσία της σκηνής από τον Γυάλινο κόσμο, με άρτια αιτιολογημένες επιλογές. Θα βοηθούσε μια συγκεντρωτική παράγραφος ως προς την προσέγγιση του Άππια. Επίσης, θα μπορούσες να σκεφτείς περισσότερο την διάρθρωση του χώρου και την κίνηση των ηθοποιών σε σχέση με αυτόν. Συνολικά η εργασία είναι πολύ καλή.**

5052202100038

6,5

Στην εργασία αφήνεις την φαντασία σου ελεύθερη και αυτό είναι θετικό ως προς την περιγραφή της δράσης, αλλά δεν λαβαίνεις υπ’όψιν την υλική διάσταση της σκηνής. Δεν είναι σαφές πώς θα εμφανίζονται και θα συσχετίζονται τα τρία σκηνικά στο έργο, και ιδαίτερα αυτό του εξωτερικού χώρου, που κατά το περιβαλλοντικό θέατρο πρέπει να σκηνθετείται σε εξωτερικό χώρο. Επίσης, εστιάζεις στην περιγραφή του σκηνικού και των κοστουμιών αλλά όχι σε άλλα στοιχεία όπως το ύφος της υπόκρισης ή τον φωτισμό. Η προσπάθεια να αιτιολογήσεις τις επιλογές σου σε σχέση με τις προσεγγίσεις του Ράινχαρντ είναι στην σωστή κατεύθυνση. Τα βιογραφικά στοιχεία του σκηνοθέτη στην αρχή δεν βοηθάνε και επιπλέον παρουσιάζουν στρεβλά το έργο του.

5052202000162

7-7,5

Η περιγραφή της σκηνοθεσίας των τριών αδελφών αποδίδει το πνεύμα του Αντουάν, με την έμφαση στην αυθεντικότητα στην οποία εμμένεις. Η παρουσίαση των απόψεων του Αντουάν είναι σωστή και ακριβής αλλά δεν χρειαζόταν να είναι τόσο εκτενής. Γενικά έχεις κάνει αξιόλογη προσπάθεια και η εργασία είναι καλή.

5052202100003

5052202100001

7,5

Έχετε πλούσια φαντασία και πολύ ωραίες ιδέες στο πνεύμα του ποιητικού θεάτρου του Άμλετ, αν και ο Άππια δεν συμπαθούσε το ζωγραφικά στοιχεία που αναφέρετε. Οι φωτογραφίες προσθέτουν πολλά ως προς την κατανόηση των σκηνών που περιγράφετε. Η δομή της εργασίας ήθελε λίγο περίσσότερη προσοχή για να έχει συνοχή ως κείμενο. Επίσης, χρειαζόταν μια παράγραφος ως προς την προσέγγιση του Άππια. Πάντως το υλικό που παρουσιάζετε είναι ατμοσφαιρικό και ενδιαφέρον.

**5052201500150**

**6,5**

**Κάποιες ενδιαφέρουσες ιδέες σε μια εργασία με πολλές σκέψεις που ξεφεύγουν από το κεντρικό θέμα που δόθηκε.**

5052202100124

7,5-8

Ενδιαφέρουσα επιλογή έργου, και χώρου ως προς την σκηνική ερμηνεία. Οι σκέψεις σου ως προς την χρήση των χώρων της εκκλησίας, της μουσικής και των κοστουμιών είναι στο πνεύμα του Ράινχαρντ. Χρειαζόταν μια παράγραφος σχετικά με την προσέγγιση του σκηνοθέτη για να κάνει σαφέστερη την εργασία. Οι κολλημένες γραμματοσειρές δυσχέραιναν πολύ την ανάγνωση. Πάντως η εργασία είναι καλή, με ωραίες ιδέες. Δεν είμαι σίγουρη βέβαια ότι θα επέλεγε την αγγλικανική εκκλησία ο Ράινχαρντ. Η καθολική και η ορθόδοξη παράδοση έχουν περισσότερο θεατρικά στοιχεία και προσφέρονται καλύτερα ως προς την ερμηνεία του έργου.

**5052201900115**

**7**

**Κατανοείς σωστά την προσέγγιση του Αντουάν, αλλά οι παρατηρήσεις που κάνεις ως προς την σκηνοθεσία του έργου είναι κάπως γενικόλογες και θα μπορούσαν σχεδόν να αφορούν σε οποιοδήποτε έργο και όχι στο συγκεκριμενο. Θα έπρεπε να περιγράψεις πιο συγκεκριμένα την σκηνοθεσία του Γλάρου ή κάποιας σκηνής του.**

**5052202100120**

**7,5-8**

**Ωραίες ιδέες με φαντασία, στο ποιητικό πνεύμα του Άπια. Καλό θα ήταν να εστίαζες και στην λετομερέστερη περιγραφή κάποιων σκηνών.**

5052202100123

8,5-9

Καλογραμμένη εργασία με προσοχή στην λεπτομέρεια που δηλώνει άρτια κατανόηση της προσέγγισης του Στανισλάφσκι και συγκινητικό ενδιαφέρον τόσο για την ιστορία της σκηνοθεσίας όσο και για το συγκεκριμένο έργο.

**5052202100115**

**7,5**

**Ευφάνταστες ιδέες, ιδιαίτερα η περιγραφή με το κουκούλι και η σκιαγράφηση του τέλους του έργου. Ωστόσο δεν είναι πολύ σαφές γιατί αυτή η σκηνική προσέγγιση είναι στο πνεύμα του Ράινχαρντ ιδιαίτερα καθώς δεν αιτιολογείς τις επιλογές σου. Η εργασία έχει και κάποια προβλήματα ως προς την δομή, καθώς η περίληψη είναι υπερβολικά εκτενής. Πάντως συνολικά η εργασία είναι καλή.**

5052201900054

Εργασία 5

Η εργασία είναι υπερβολικά τηλεγραφική για να συνιστά πρόταση σκηνικής ερμηνείας. Λειτουργεί περισσότερο ως εισαγωγή στο θέμα. Επίσης, ο Πισκάτορ δεν ήταν στην ύλη των σκηνοθετών που μελετήσαμε αυτό το εξάμηνο.

**5052202100062**

**5052202100028**

**6,5**

**Η εργασία έχει κάποια προβλήματα δομής. Κυρίως δεν επεξηγείτε αρκετά τις επιλογές σας ούτε τον λόγο του επιλέξατε την συγκεκριμένη σκηνή. Χρειαζόταν μια συνοπτική περιγραφή του τί πραγματεύεται η σκηνή και πώς θα την προσεγγίζατε εννοιολογικά. Ως προς τον ρεαλισμό, δεν αρκεί το ότι το σπίτι είναι καθημερινό. Πρέπει να προσδιορίσετε περισσότερο την τάξη και την εποχή.**

*5052201500018*

**7,5**

**Ενδιαφέρουσες ιδέες ως προς την σκηνοθεσία με ανάμειξη υφών. Ως πρςο τον Μέγιερχολντ, φαίνεται να αναφέρεσαι στην ύστερη δουλειά του μετά την επανάσταση που δεν είναι στην ύλη του τωρινού μαθήματος. Σε κάθε περίπτωση χρειαζόταν πληρέστερη επεξήγηση του πώς οι ιδέες σου αντανακλούν στην προσέγγιση του Μέγιερχολντ. Ως προς τον νατουραλισμό που φαντάζεσαι στο τέλος, και αυτή η σύλληψη χρειάζεται λετομερέστερη περιγραφή. Πάντως ως σύνολο η σύλληψη δηλώνει πλούσια φαντασία και έχει πρωτοτυπία.**

**5052202000032**

5052202100072

6

Περιγράφετε ζωντανά την σκηνή του φόνου που σας έχει εξάψει την φαντασία. Όμως δεν εξηγείτε την προσέγγιση του Αντουάν, γιατί θα επέλεγε το συγκεκριμένο έργο καθώς και το πώς οι επιλογές σας αποδίδουν το πνεύμα του σκηνοθέτη. Δεν μου είναι σαφές για παράδειγμα γιατί θα ενδιέφερε τον Αντουάν η σκηνή του φόνου. Επίσης, η περιγραφή του σκηνικού είναι ασαφής. Πρόκεται για ιστορικά ακριβές σκηνικό; Ποιάς περιόδου, σε ποια χώρα;